ai4bharat/Pralekha huggingface dataset:
पेट्रोलियम आणि नैसर्गिक वायू मंत्रालय
ईबीपी उपक्रमांतर्गत ऊस आणि धान्यापासून उत्पादित इथेनॉलच्या वापरास सरकारकडून प्रोत्साहन
भारत सरकार, तेल विपणन कंपन्यांच्या  माध्यमातून इथेनॉल ब्लेंडेड पेट्रोल प्रोग्रॅम  उपक्रम राबवित आहे, ज्यामध्ये इथेनॉल मिश्रित पेट्रोल द्वारे आयातीवरील अवलंबित्व कमी करणे, स्वच्छ इंधनाला प्रोत्साहन देणे आणि शेतीस चालना देणे ही उद्दिष्टे साध्य केली जात आहे. पेट्रोलियम आणि नैसर्गिक वायु मंत्रालयाने, दिनांक 5 फेब्रुवारी 2019 रोजी जाहीर केलेल्या अधिसूचनेनुसार, तेल विपणन कंपन्यांना  भारतीय मानक ब्यूरोच्या  वैशिष्ट्यांनुसार 10% इथेनॉल मिश्रित पेट्रोलची विक्री करण्याचे निर्देश दिले आहेत.
वर्ष 2014 पासून, सरकारने बीआयएसच्या नियमांनुसार, काकवी व्यतिरिक्त इतर सेल्युलसिक  आणि लिग्नोसेल्युलोज अखाद्य पदार्थ उदाहरणार्थ सरकी, गव्हाचा पेंढा, तांदळाचा पेंढा, ऊसाची चिपाडे, बांबू इत्यादी प्रकारच्या फीडस्टॉकमधून उत्पादित इथेनॉल खरेदी करण्यासाठी परवानगी दिली आहे. ग्रामीण भागात रोजफारच्या संधी उपलब्ध करण्यासाठी सरकारने ही पावले उचलली आहेत. यामध्ये ऊस आणि अन्नधान्य  यांचे इथॅनॉलमध्ये रूपांतर करण्यासाठी परवानगी देणे, ईबीपी उपक्रमांतर्गत इथेनॉल खरेदीसाठी प्रशासित किंमत यंत्रणा निश्चित करणे, ईबीपी प्रोग्रामसाठी इथेनॉलवरील जीएसटी दर  5% पर्यंत कमी करणे; इथेनॉलच्या मुक्त वापरासाठी उद्योग  कायद्यात सुधारणा करणे, तसेच देशातील इथेनॉल उत्पादन क्षमता वाढविण्यासाठी आणि त्यावरील वृद्धीसाठी व्याजावर अनुदान देण्याची योजना आदी गोष्टींचा यात समावेश आहे.
पेट्रोलियम व नैसर्गिक वायू राज्यमंत्री श्री रामेश्वर तेली यांनी आज लोकसभेत लेखी उत्तरात ही माहिती दिली.
पंतप्रधान कार्यालय
अखिल भारतीय शिक्षण समागम कार्यक्रमाच्यावेळी पंतप्रधानांनी मुलांसोबत वेळ व्यतीत केला
पंतप्रधान नरेंद्र मोदी यांनी आज भारत मंडपम येथे अखिल भारतीय शिक्षण समागमाच्या निमित्ताने बाल वाटिका येथे मुलांसोबत वेळ व्यतीत केला.
मुलांसमवेत रमणे खूप ताजेतवाने करणारे आणि उत्साहवर्धक आहे असे त्यांनी आपल्या ट्विट संदेशात म्हटले आहे.
"निरागस बालकांसोबत काही आनंदाचे क्षण! यांची ऊर्जा आणि उत्साहाने मन उमेदीने भरून येते."
आरोग्य आणि कुटुंब कल्याण मंत्रालय
कोविड-19 लसीकरण मोहिमेला गती देण्यासाठी आणि घरोघरी जाऊन सर्व पात्र लाभार्थ्यांचे लसीकरण करण्यासाठी दोन महिन्यांच्या “हर घर दस्तक -2.0” मोहीमेला आजपासून आरंभ
नवी दिल्ली, 1 जून 2022
राज्ये/केंद्रशासित प्रदेशांकडून वृद्धाश्रम,शाळा/महाविद्यालये, तुरुंग, वीटभट्ट्या या सर्वांवर या अभियानाद्वारे लक्ष केंद्रीत करण्यात आले आहे. राज्ये आणि केंद्रशासित प्रदेशांमध्ये कोविड-19 लसीकरणाचा वेग आणि प्रसार वाढवण्यासाठी “हर घर दस्तक मोहीम 2.0” हे अभियान देशभरात सुरू झाले आहे. राज्ये आणि केंद्रशासित प्रदेशांना सर्व पात्र लाभार्थ्यांचे लसीकरण करून कोविड-19 लसीकरण पूर्ण करण्यासाठी ‘मिशन मोड’मध्ये यांची अंमलबजावणी करण्यासाठी प्रयत्न करण्याचा सल्ला देण्यात आला आहे. केंद्रीय आरोग्य सचिव श्री राजेश भूषण यांनी गेल्या आठवड्यात सर्व राज्ये आणि केंद्रशासित प्रदेशांच्या आरोग्य सचिव आणि राष्ट्रीय आरोग्य अभियानातील व्यवस्थापकीय संचालक यांच्यासोबत कोविड लसीकरणाच्या स्थितीचा आढावा घेतला आणि राज्ये आणि केंद्रशासित प्रदेशांना हे अभियान राबविण्याचे कळवले आहे.
नोव्हेंबर 2021 मध्ये सुरू झालेल्या "हर घर दस्तक" मोहिमेत आलेले अनुभव आणि त्यातून मिळालेली शिकवण समाविष्ट करत 'हर घर दस्तक 2.0'हे अभियान दिनांक 1 जून 2022 ते 31 जुलै 2022 या कालावधीत राबविण्यात येईल. 'हर घर दस्तक2.0 'या अभियानाचे उद्दिष्ट पहिली, दुसरी आणि प्रिकॉशनरी मात्रा देऊन लसीकरण संपूर्णपणे साध्य करणे आणि सर्व पात्र लोकसंख्येचा त्यात समावेश करणे हे आहे. घरोघरी जाऊन करण्यात येणाऱ्या मोहिमेद्वारे खबरदारीच्या आणि धोकादायक असलेल्या ≥ 60 वर्षे वयोगटातील व्यक्तींसाठी अधिकाधिक लसीच्या वर्धक मात्रेसाठी, तसेच 12-14 वर्षांच्या संथगतीने सुरू असलेल्या लसीकरणाच्या विस्तारकार्यात सुधारणा करण्यावरही प्रामुख्याने लक्ष केंद्रित केले जाईल, आणि त्यासाठी वृद्धाश्रम,तुरुंग, वीटभट्ट्या, तसेच शाळा/महाविद्यालये  तसेच शालाबाह्य विद्यार्थ्यांसह सर्व पात्र लाभार्थ्यांवर या मोहिमेद्वारे लक्ष केंद्रित केले जाईल. राज्य आणि केंद्रशासित प्रदेशांना पात्र लाभार्थ्यांच्या लहान याद्या करून त्या परीणामकारक रितीने कार्यान्वित करण्याचे आवाहन करण्यात आले आहे. 18-59 वर्षे वयोगटातील लाभार्थ्यांना वर्धक मात्रा देण्यासाठी प्रशासनाने खाजगी रुग्णालयांमध्ये जाऊन देखील नियमितपणे आढावा घेण्याचेही आवाहन करण्यात आले आहे.
राष्ट्रीय कोविड-19 लसीकरण मोहिमेला भारत सरकारच्या तपशीलवार नियोजन आणि ठोस प्रयत्नांमुळे अतुलनीय यश मिळाले आहे.देशभरात आतापर्यंत 193.57 कोटी मात्रा देण्यात आल्या आहेत.15 वर्षांपेक्षा जास्त वयाच्या सर्व व्यक्तींपैकी 96.3% लोकांना किमान एक तरी लसीची मात्रा मिळाली आहे आणि 86.3% लोकांना कोविड-19 लसीच्या दोन्ही मात्रा मिळालेल्या आहेत.'हर घर दस्तक' लसीकरण मोहीम हे अभियान मिशन इंद्रधनुषच्या यशस्वी रणनीतीने प्रेरित झाले आहे; ज्यात घरोघरी भेट देऊन पहिल्या आणि दुसऱ्या मात्रेसाठी पात्र असलेल्या लाभार्थ्यांपर्यंत पोहोचण्यासाठी एकत्रीकरण, जनजागृती आणि लसीकरण या उपक्रमांचा समावेश आहे.3 नोव्हेंबर 2021 पासून या उपक्रमाने वृध्द-आजारी, दिव्यांग आणि लसीबाबत संकोच करणाऱ्या लोकसंख्येसह शेवटच्या टप्प्यातील लाभार्थ्यांपर्यंत पोहोचून कार्यक्रम यशस्वी करण्यासाठी मोठे योगदान दिले आहे.
S.Thakur/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 171
उपराष्ट्रपती कार्यालय
विज्ञान आणि तंत्रज्ञानाच्या माध्यमातून आनंद प्राप्त करण्याबरोबरच जीवनमान उंचावण्यावर भर देणे आवश्यक : उपराष्ट्रपती
नवी दिल्ली, 21 मे 2018
विज्ञान आणि तंत्रज्ञानाच्या माध्यमातून आनंद प्राप्त करण्याबरोबरच जीवनमान उंचावण्यावर भर देणे आवश्यक असल्याचे मत उपराष्ट्रपती एम.वेंकय्या नायडू यांनी व्यक्त केले. केरळमध्ये कोची येथे आदिशंकर अभियांत्रिकी आणि तंत्रज्ञान संस्थेमध्ये ते काल बोलत होते. या समारंभात उपराष्ट्रपतींच्या हस्ते ‘युवा वैज्ञानिक पुरस्कार 2018’ चे वितरण करण्यात आले. आयुष्यात समोर येणाऱ्या प्रत्येक व्यक्तीकडून काहीतरी शिकण्याची इच्छाशक्ती, विश्लेषण आणि तपास करण्याची क्षमता तसेच समस्येवर रुढ मार्ग टाळून नव्या उपाययोजना करण्याची इच्छाशक्ती या तीन क्षमतांच्या आधारे कोणत्याही क्षेत्रात उत्कृष्टता साध्य करणे शक्य आहे, असे उपराष्ट्रपतींनी उपस्थितांना सांगितले.
आदिशंकराचार्य हे केवळ एक महान तत्वज्ञ नव्हते तर ते उत्कृष्ट कवी सुध्दा होते, असे गौरवोद्गार उपराष्ट्रपतींनी काढले. शिक्षणाने, ते प्राप्त करणाऱ्याला शहाणे केले पाहिजे आणि त्या शहाणपणाचा वापर आपल्या जीवनमानात सुधारणा घडवून आणण्यासाठी केला पाहिजे, अशी अपेक्षा उपराष्ट्रपतींनी व्यक्त केली.
सर्व पुरस्कार विजेत्यांचे उपराष्ट्रपतींनी यावेळी मन:पूर्वक अभिनंदन केले.
N.Sapre/M.Pange/D.Rane
(Visitor Counter : 63
मंत्रिमंडळ
ब्रिक्स देशांच्या औषध नियामक संस्थांदरम्यान मानवी उपयोगासाठी वैद्यकीय उत्पादनांच्या नियमन क्षेत्रातील सहकार्यावरील सामंजस्य कराराला केंद्रीय मंत्रिमंडळाची मंजुरी
नवी दिल्ली, 25 एप्रिल 2018
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने ब्रिक्स देशांच्या औषध नियामक संस्थांदरम्यान मानवी उपयोगासाठी वैद्यकीय उत्पादनांच्या नियमन क्षेत्रातील सहकार्यावरील सामंजस्य करारावर स्वाक्षरी करायला मंजुरी दिली आहे.
या करारामुळे संबंधीत पक्षांमध्ये नियामक बाबीबाबत सामंजस्य विकसित करणे शक्य होईल आणि भारतातून ब्रिक्स देशांना वैद्यकीय उत्पादनाची निर्यात वाढवायला मदत होईल.
N.Sapre/S.Kane/D.Rane
(Visitor Counter : 66
श्रम आणि रोजगार मंत्रालय
रोजगार कार्यालयांचे अद्ययावतीकरण
नवी दिल्ली, 18 नोव्हेंबर 2019
राज्ये / केंद्रशासित प्रदेशांकडून प्राप्त माहितीनुसार महाराष्ट्रासह देशात 997 रोजगार कार्यालये अर्थात एम्प्लॉयमेंट एक्सचेंज आहेत. महाराष्ट्रात 47 रोजगार कार्यालये कार्यरत आहेत. राष्ट्रीय रोजगार सेवेत परिवर्तन घडवण्यासाठी श्रम आणि रोजगार मंत्रालय राष्ट्रीय करिअर सेवा प्रकल्पाची अंमलबजावणी करत आहे.
प्रकल्पांतर्गत रोजगार सेवांसाठी राज्ये आणि इतर नामांकित संस्थांच्या सहकार्याने आदर्श करिअर केंद्रे उभारण्याची संकल्पना असून, 164 एम्प्लॉयमेंट एक्सचेंजना ही केंद्रे उभारण्याची मान्यता मंत्रालयाने दिली आहे. आदर्श करिअर केंद्र स्थापित करण्यासाठी गेल्या 3 वर्षात आणि चालू वर्षात महाराष्ट्राला 167.25 लाख रुपये मंजूर करण्यात आले असून, 81.56 लाख रुपये वितरित करण्यात आले आहेत. त्यापैकी 21.55 लाख रुपये उपयोगात आणण्यात आले आहेत.
केंद्रीय श्रम आणि रोजगार राज्यमंत्री  संतोष कुमार गंगवार यांनी आज लोकसभेत लेखी उत्तरात ही माहिती दिली.
B.Gokhale/S.Kakade/D.Rane
(Visitor Counter : 66
पंतप्रधान कार्यालय
मालदीवच्या राष्ट्राध्यक्षाच्या भारत दौऱ्यादरम्यान स्वाक्षरी करण्यात आलेल्या करारांची यादी
नवी दिल्ली, 17 डिसेंबर 2018
|
|
अनु. क्र.
|
|
करार/सामंजस्य करार/ संयुक्त घोषणापत्र
|
|
भारतीय स्वाक्षरीकर्ता
|
|
मालदीवचे स्वाक्षरीकर्ता
|
|
1.
|
|
व्हिसा व्यवस्थेच्या सुविधेविषयीचा करार
|
|
सुषमा स्वराज, परराष्ट्र व्यवहार मंत्री
|
|
शाहीद अब्दुल्ला, परराष्ट्र व्यवहार मंत्री
|
|
2.
|
|
सांस्कृतिक सहकार्य विषयक सामंजस्य करार
|
|
अरुण गोयल, सचिव सांस्कृतिक मंत्रालय
|
|
शाहीद अब्दुल्ला, परराष्ट्र व्यवहार मंत्री
|
|
3.
|
|
कृषी उद्योगासाठी पोषक वातावरण तयार करण्याबाबत परस्पर सहकार्य विषयक सामंजस्य करार
|
|
अखिलेश मिश्रा, मालदीवमधील भारतीय राजदूत
|
|
फैय्याज इस्माईल, वित्तीय विकास विभागाचे मंत्री
|
|
4.
|
|
माहिती आणि प्रसारण तंत्रज्ञान तसेच इलेक्ट्रॉनिक्स विषयात सहकार्य करण्याबाबतचे संयुक्त घोषणापत्र
|
|
अखिलेश मिश्रा, मालदीवमधील भारतीय राजदूत
|
|
मोहम्मद अस्लम, राष्ट्रीय नियोजन आणि पायाभूत सुविधा विभागाचे मंत्री
B.Gokhale/R.Aghor/P.Malandkar
(Visitor Counter : 123
शिक्षण मंत्रालय
‘शिक्षक पर्व’ उपक्रमाअंतर्गत शिक्षण
नवी दिल्ली, 22 सप्टेंबर 2020
शिक्षण मंत्रालयाच्यावतीने नव्याने जाहीर करण्यात आलेल्या राष्ट्रीय शैक्षणिक धोरणाविषयी दि. 8 ते 25 सप्टेंबर 2020 या कालावधीमध्ये विविध राष्ट्रीय वेबिनारचे आयोजन करून ‘शिक्षक पर्व’ साजरे करण्यात येत आहे. याच उपक्रमाचा एक भाग म्हणून दि. 21 सप्टेंबर, 2020 रोजी ‘‘उच्च शिक्षणामध्ये नियामक सुधारणा’’ याविषयावर राष्ट्रीय वेबिनारचे आयोजन करण्यात आले होते. या वेबिनारमध्ये विद्यापीठ अनुदान आयोगाचे सदस्य आणि पंजाब मध्यवर्ती विद्यापीठाचे कुलगुरू प्रा. आर.पी. तिवारी, राष्ट्रीय मान्यताप्राप्त मंडळाचे अध्यक्ष प्रा. के.के. अग्रवाल, सावित्रीबाई फुले पुणे विद्यापीठाचे कुलगुरू प्रा. नितीन आर. करमाळकर, तेजपूर विद्यापीठाचे कुलगुरू प्रा. व्ही.के. जैन यांना वक्ते म्हणून निमंत्रित करण्यात आले होते. या वेबिनारच्या नियंत्रक म्हणून भारतीय विद्यापीठ संघटनेच्या महासचिवा डॉ . पंकज मित्तल यांनी काम केले.B.Gokhale/S.Bedekar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 78
केंद्रीय लोकसेवा आयोग
कंबाइन्ड डिफेन्स सर्विसेस एक्झॅमिनेशन 2018 च्या लेखी परीक्षेचा निकाल
नवी दिल्ली, 3 जानेवारी 2019
केंद्रीय लोकसेवा आयोगातर्फे घेण्यात येणाऱ्या कंबाइन्ड डिफेन्स सर्विसेस एक्झॅमिनेशन 2018 लेखी परीक्षेचा निकाल घोषित करण्यात आला आहे. जो केंद्रीय लोकसेवा आयोगाच्या संकेतस्थळावर पहायला मिळेल.
यशस्वी उमेदवारांनी अर्ज करण्यासाठी joinindianarmy.nic.in या संकेतस्थळावर लेखी परीक्षेचा निकाल घोषित झाल्यापासून दोन आठवड्यांच्या आत अर्ज करावे. यासंदर्भातील शंकांसाठी dir-recruiting6-mod[at]nic[dot]in. या आयडीवर ईमेल पाठवता येतील. टेलिफोन द्वारे शंका निवारण्यासाठी फोन नंबर - 011-23385271, 011-23381125 आणि 011-23098543 .
N. Sapre/M. Chopade/D. Rane
(Visitor Counter : 91
सांस्कृतिक मंत्रालय
केंद्रीय सांस्कृतिक राज्यमंत्री मीनाक्षी लेखी यांचे जी-20 देशांच्या सांस्कृतिक मंत्र्यांच्या बैठकीत भाषण
सांस्कृतिक आणि सृजनशील क्षेत्रांना विकासाचे प्रेरक म्हणून विकसित करण्यासाठी भारताने केलेल्या प्रयत्नांची दिली माहिती
नवी दिल्ली, 31 जुलै 2021
ठळक वैशिष्ट्ये :
- केंद्रीय सांस्कृतिक राज्यमंत्री मीनाक्षी लेखी यांनी जी-20 देशांच्या सांस्कृतिक मंत्र्यांच्या बैठकीत सहभाग घेतला
- भारताने सांस्कृतिक आणि सृजनशील क्षेत्रांचा उपयोग विकासासाठी प्रेरक म्हणून करण्यासाठी काय उपाययोजना केल्या याची माहिती, लेखी यांनी यावेळी दिली.
- सांस्कृतिक परंपरा आणि वारशाच्या संरक्षणाविषयी या बैठकीत चर्चा झाली.
- यावेळी सर्व सांस्कृतिक मंत्र्यांनी जी-20 सांस्कृतिक कार्यकारी गटाच्या संदर्भ अटींचा स्वीकार केला.
जी-20 सांस्कृतिक मंत्र्यांच्या 30 जुलै रोजी झालेल्या या बैठकीत भारताच्या सांस्कृतिक राज्यमंत्री मीनाक्षी लेखी सहभागी झाल्या होत्या. सध्या जी-20 संघटनेचे अध्यक्ष असलेल्या इटलीने या परिषदेचे आयोजन केले होते.
यावेळी सांस्कृतिक परंपरांच्या संरक्षणावर चर्चा झाली. सांस्कृतिक क्षेत्राला जाणवणारे हवामान बदलाचे संकट , प्रशिक्षण आणि शिक्षणाच्या मार्गाने क्षमता बांधणी, सांस्कृतिक क्षेत्रासाठी डिजिटल व्यवहार आणि नवे तंत्रज्ञान आणि सांस्कृतिक आणि सृजनशील क्षेत्राचा विकासाचे इंजिन म्हणून उपयोग, या सर्व विषयांवर या परिषदेत चर्चा झाली.
यावेळी, लेखी यांनी, ‘सांस्कृतिक आणि सृजनशील क्षेत्रांचा विकासाला प्रेरणा देण्यासाठी उपयोग’ या विषयावर भारताच्या प्रतिनिधी म्हणून आपले मत व्यक्त केले.
यावेळी, त्यांनी सांस्कृतिक आणि सृजनात्मक क्षेत्रांचा आर्थिक विकास आणि रोजगारासाठी कसा उपयोग झाला आणि महिला,युवक आणि स्थानिक समुदायांना अधिक संधी देण्याची या क्षेत्राची क्षमता देखील त्यांनी अधोरेखित केली. यासाठी, त्यांनी तयार केलेले पर्यावरण स्नेही उत्पादने आणि सेवांना प्रोत्साहन देण्याचा प्रयत्न केल्याचे त्यांनी सांगितले.
सांस्कृतिक आणि सृजनशील क्षेत्रांना विकासचे इंजिन, म्हणून विकसित करण्यासाठी शाश्वत पद्धतीने रोजगारनिर्मिती, विषमता कमी करणे, विकासाला चालना देणे तसेच या सर्व लोकाना एक वैशिष्ट्यपूर्ण ओळख निर्माण करुन देणे, यावर त्यांनी भर दिला.
सांस्कृतिक आणि सृजनशील क्षेत्रे, जसे की पर्यटन सर्किट, योग आणि आयुर्वेदाला प्रोत्साहन इत्यादी उपाययोजना केल्याचे लेखी यांनी सांगितले.
आंतरराष्ट्रीय सांस्कृतिक सहकार्य आणि आणि सांस्कृतिक तसेच सृजनशील क्षेत्रांना, तसेच समुदायांना पाठिंबा देणे तसेच सांस्कृतिक तसेच सृजनशील क्षेत्रासाठी सुविधा देण्याच्या भारताच्या कटिबद्धतेचा त्यांनी पुनरुच्चार त्यांनी यावेळी केला.
या चर्चेच्या अखेरीस, जी-20 देशाच्या मंत्र्यानी जी-20 देश सांस्कृतिक कार्यकारी गटाच्या सहकार्य गटाच्या संदर्भ अटींचा स्वीकार केला.
संस्कृती मंत्र्यानी यावेळी जी-20 नेत्यांच्या 2021 जी-20 मंत्रिस्तरीय जाहीरनामा स्वीकारला.Jaydevi PS/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 161
पंतप्रधान कार्यालय
पंतप्रधान 26-28 जून 2022 दरम्यान जर्मनी आणि युएईला भेट देणार
नवी दिल्ली, 22 जून 2022
जर्मनीचे चॅन्सलर महामहीम ओलाफ शोल्झ यांच्या निमंत्रणावरून पंतप्रधान नरेंद्र मोदी जर्मनीतील श्लोस एलमाऊला भेट देणार आहेत. 26-27 जून 2022 रोजी जर्मनीच्या अध्यक्षतेखाली होणाऱ्या जी- 7 शिखर परिषदेत ते सहभागी होतील. शिखर परिषदेदरम्यान, पंतप्रधान पर्यावरण, ऊर्जा, हवामान, अन्न सुरक्षा, आरोग्य, लैंगिक समानता आणि लोकशाही या मुद्यांवर दोन सत्रांमध्ये विचार मांडणार आहेत. या महत्त्वाच्या मुद्यांवर आंतरराष्ट्रीय सहकार्य मजबूत करण्यासाठी अर्जेंटिना, इंडोनेशिया, सेनेगल आणि दक्षिण आफ्रिका सारख्या अन्य लोकशाही देशांनाही आमंत्रित करण्यात आले आहे. शिखर परिषदेच्या निमित्ताने पंतप्रधान काही सहभागी देशांच्या नेत्यांसोबत द्विपक्षीय बैठका घेतील.
जी 7 शिखर परिषदेचे निमंत्रण भारत आणि जर्मनी यांच्यातील मजबूत आणि घनिष्ठ भागीदारी आणि उच्चस्तरीय राजकीय संबंधांच्या परंपरेला अनुसरून आहे. सहाव्या भारत-जर्मनी आंतर-सरकारी सल्लामसलत बैठकीसाठी  2 मे 2022 रोजी पंतप्रधानांनी जर्मनीला शेवटची भेट दिली होती.
जी 7 शिखर परिषदेला उपस्थित राहिल्यानंतर, पंतप्रधान 28 जून 2022 रोजी संयुक्त अरब अमिरातीचे माजी राष्ट्रपती आणि अबु धाबीचे शासक महामहीम शेख खलिफा बिन झायेद अल नाह्यान यांच्या निधनाबद्दल शोकभावना व्यक्त करण्यासाठी संयुक्त अरब अमिरातीला भेट देणार आहेत. संयुक्त अरब अमिरातीचे नवे राष्ट्रपती आणि अबु धाबीचे शासक म्हणून शेख मोहम्मद बिन झायेद अल नाह्यान यांची निवड झाल्याबद्दल पंतप्रधान त्यांचे अभिनंदन देखील करतील. त्याच रात्री 28 जून रोजी पंतप्रधान यूएईहून मायदेशी रवाना होतील.
S.Kulkarni/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
डॉ. हर्ष वर्धन यांनी जागतिक योग परिषद 2021 ला संबोधित केले
सर्वांगीण आरोग्यासाठी आणि जनतेच्या कल्याणासाठी योगाचे अपरिमित योगदान लक्षात घेऊन प्रत्येक नागरिकापर्यंत योगाभ्यास नेणे हे सरकारचे उद्दिष्ट आहे"
योगाचा स्वीकार करून मानवजातीला मिळणारे संभाव्य फायदे जगभरातील देशांनी ओळखले आहेत- डॉ हर्ष वर्धन
नवी दिल्ली, 15 जून 2021
केंद्रीय आरोग्य व कुटुंब कल्याण मंत्री डॉ. हर्ष वर्धन यांनी जागतिक योग परिषद 2021 च्या उद्घाटन समारंभाला संबोधित केले. यावेळी संरक्षण राज्यमंत्री श्रीपाद येसो नायक उपस्थित होते. 21 जून 2021 रोजी 7 वा आंतरराष्ट्रीय योग दिन असून त्याचे औचित्य साधून आयुष मंत्रालय, केंद्र सरकार आणि भारतीय सांस्कृतिक संबंध परिषद यांच्या सहकार्याने 'मोक्षयतन योगसंस्थान' द्वारा हा कार्यक्रम आयोजित करण्यात आला होता.
कार्यक्रमाच्या सुरुवातीला केंद्रीय आरोग्यमंत्री म्हणाले की जेव्हा जग मानवजातीसाठी सर्वांगीण आरोग्य आणि कल्याणविषयी बोलते , तेव्हा आपल्या प्राचीन योगसाधनेचा उल्लेख नेहमीच केला जातो. “जगभरात योगाभ्यासाची वाढती मान्यता हा त्याच्या व्यापक लोकप्रियतेचा पुरावा आहे. सध्याच्या महामारीच्या काळातही शारीरिक आणि मानसिक तंदुरुस्तीवर भर देताना अनेकजण योगाकडे वळले आहेत, ” असे ते म्हणाले.
यावर्षी योग दिनाचे  या केंद्रीय संदेशाचे महत्त्व सांगताना ते म्हणाले, “या जागतिक आरोग्यसंबंधी आपत्कालीन परिस्थितीत आंतरराष्ट्रीय योग दिनाच्या अनुषंगाने एकत्रित कार्यक्रमांच्या आयोजनाचा विचार शक्य नाही.
योगाने सार्वजनिक व्यवहारांवर निर्बंध असताना लोकांना कशी मदत केली यावर डॉ. हर्ष वर्धन यांनी भर दिला. ते म्हणाले, “आपल्या देशाच्या या मौल्यवान वारशाला जागतिक मान्यता मिळाली ही बाब प्रत्येक भारतीयांसाठी खरोखर अभिमानास्पद आहे.
जागतिक योग परिषदेसारख्या कार्यक्रमांद्वारे, योगाभ्यास करण्याकडे अधिक लोक आकर्षित होतील.
ही परिषद आयोजित केल्याबद्दल आणि सर्वसामान्यांमध्ये निरोगी राहणीमानाविषयी जागरूकता निर्माण केल्याबद्दल त्यांनी स्वामी डॉ. भारतभूषण आणि मोक्ष्यतन संस्थान यांचे मनापासून आभार मानले.
Jaydevi PS/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 154
अर्थ मंत्रालय
2020-21 आर्थिक वर्षातील जुलै 2020 पर्यंत केंद्र सरकारच्या खात्यांचा मासिक आढावा
नवी दिल्ली, 31 ऑगस्ट 2020
जून 2020 पर्यंत केंद्र सरकारच्या मासिक खात्यांचे एकत्रीकरण करण्यात आले असून अहवाल प्रकाशित करण्यात आला आहे.
याची ठळक वैशिष्ट्ये: पुढीलप्रमाणे –
केंद्र सरकारला जुलै 2020 पर्यंत 2,32,860 कोटी रुपये  10.4%) मिळाले असून यात 2,02,788 कोटी रुपये कर महसूल , 24,614 कोटी रुपये बिगर कर महसूल आणि 5,458 कोटी रुपये बिगर कर्ज भांडवल यांचा समावेश आहे. बिगर कर्ज भांडवल प्राप्तीमध्ये कर्ज वसुली  आणि निर्गुंतवणूक  समाविष्ट आहेत.
केंद्र सरकारकडून करातील वाटा म्हणून 1,76,009 कोटी रुपये राज्य सरकारांकडे हस्तांतरीत करण्यात आले आहेत. गेल्यावर्षीपेक्षा हा वाटा 23,903 कोटी रुपयांनी कमी आहे.
केंद्र सरकारचा एकूण खर्च 10,54,209 कोटी रुपये आहे , यापैकी 9,42,360 कोटी रुपये महसूल खात्याचे आणि 1,11,849 कोटी रुपये भांडवली खात्याचे आहे. एकूण महसूल खर्चापैकी,1,98,584 कोटी रुपये व्याज देयकांवर आणि 1,04,638 कोटी रुपये प्रमुख अनुदानांवर खर्च झाला आहे.
M.Chopade /S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 200
राष्ट्रपती कार्यालय
प्रसिद्धीपत्रक
नवी दिल्ली, 23 ऑगस्ट 2018
पंतप्रधानांच्या सल्ल्यानुसार राष्ट्रपतींनी वित्त आणि कंपनी व्यवहार मंत्रालयाचा कार्यभार अरुण जेटली यांच्याकडे सोपवण्याचे निर्देश दिले आहेत.
N.Sapre/N.Chitale/P.Kor
(Visitor Counter : 71
मंत्रिमंडळ
भारताचे नवीन आणि अक्षय ऊर्जा मंत्रालय आणि आंतरराष्ट्रीय अक्षय ऊर्जा संस्था  यांच्यातील धोरणात्मक भागीदारी कराराला केंद्रीय मंत्रिमंडळाची मंजुरी
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत, भारत सरकारचे नवीन आणि अक्षय ऊर्जा मंत्रालय आणि आंतरराष्ट्रीय अक्षय ऊर्जा संस्था , यांच्यातील काराराविषयी माहिती देण्यात आली. ह्या करारावर, जानेवारी 2022 स्वाक्षऱ्या करण्यात आल्या होत्या.
अक्षय ऊर्जेवर आधारित हरित ऊर्जेकडे वळण्याची भारताची महत्त्वाकांक्षा पुढे नेणे, आणि या क्षेत्रातील नेतृत्व आणि ज्ञान वाढवणे हे या कराराचे मुख्य उद्दिष्ट आहे. हा करार भारताच्या ऊर्जा संक्रमणाच्या प्रयत्नांना मदत करेल आणि हवामान बदलाशी लढण्यासाठी जगालाही मदत करेल.
या धोरणात्मक भागीदारी करारामध्ये अपेक्षित असलेल्या सहकार्य क्षेत्रात, 2030 पर्यंत बिगर-जीवाश्म स्थापित ऊर्जा वीज क्षमतेचे 500 गिगावॅट ऊर्जेचे महत्त्वाकांक्षी लक्ष्य साध्य करण्यासाठी भारताला मदत अपेक्षित आहे. यामुळे आत्मनिर्भर भारताच्या उभारणीलाही प्रोत्साहन मिळेल.
कराराच्या ठळक वैशिष्ठ्यांमध्ये खालील क्षेत्रांमध्ये सहकार्य वाढवणे अपेक्षित आहे:
i. अक्षय ऊर्जा आणि स्वच्छ ऊर्जा तंत्रज्ञानाबाबत भारताकडून ज्ञानाची देवाणघेवाण होईल, याची व्यवस्था करणे.
ii. दीर्घकालीन ऊर्जा नियोजनासाठीच्या भारताच्या प्रयत्नांना बळकटी देणे.
iii. भारतातील नवोन्मेषी वातावरणाला प्रोत्साहन मिळेल, यासाठी सहकार्य करणे.
iv. उत्प्रेरक विकास आणि हरित हायड्रोजनच्या उपाययोजनांच्या माध्यमातून, किफायतशीर मार्गांनी कार्बन उत्सर्जन कमी करण्याकडे वाटचाल.
अशा प्रकारे, हा धोरणात्मक भागीदारी करार भारताच्या ऊर्जा संक्रमणाच्या प्रयत्नांना मदत करेल आणि हवामान बदलाशी लढण्यासाठी जगालाही मदत करेल.
संरक्षण मंत्रालय
मुंबईच्या नौदल विद्यालयातील विद्यार्थिनी जिया राय हिने विक्रमी वेळेत पाल्कची सामुद्रधुनी पार केली
नवी दिल्ली, 22 मार्च 2022
आयएनएस कुंजाली च्या MC-AT-ARMS II मध्ये कार्यरत भारतीय नौदलाचे वरिष्ठ नौसैनिक मदन राय यांची कन्या जिया राय हिने 20 मार्च 2022 रोजी पाल्कच्या सामुद्रधुनीतील श्रीलंकेतील तलाईमन्नार ते धनुषकोडी असे 29 किलोमीटरचे अंतर 13 तास 10 मिनिटात पूर्ण करून भारतासाठी अत्यंत गौरवास्पद कामगिरी केली आहे. मुंबईच्या नौदल विद्यालयाची विद्यार्थिनी असलेल्या जिया हिला ऑटीझम स्पेक्ट्रम हा आजार आहे. तिने वयाच्या 13 वर्ष आणि 10 महिने इतक्या कमी वयात हा पराक्रम गाजविल्यामुळे ती पाल्कची सामुद्रधुनी पोहून पार करणारी सर्वात कमी वयाची आणि सर्वात वेगवान महिला जलतरणपटू ठरली आहे. याआधी हा विक्रम कुमारी बुला चौधरी हिच्या नावे होता. तिने 2004 मध्ये ही सामुद्रधुनी पार करण्यासाठी 13 तास 52 मिनिटांची वेळ नोंदविली होती.
भारतीय जलतरण महासंघ, तामिळनाडूचे क्रीडा विकास प्राधिकरण आणि ऑटीझम सोसायटी ऑफ इंडिया यांच्यासह अनेक संस्थांच्या संयुक्त सहकार्याने भारतीय पॅरा जलतरण महासंघाने जिया राय हिच्या जलतरणाचा हा उपक्रम राबविला. गोवा शिपयार्ड मर्या. या कंपनीने या कार्यक्रमाचे आर्थिक प्रायोजकत्व स्वीकारले होते.
जिया हिच्या पोहोण्याच्या कालावधीत श्रीलंकेच्या अखत्यारीतील क्षेत्रात शोध तसेच मदत कार्याची जबाबदारी श्रीलंकेच्या नौदलाकडे होती तर भारतीय क्षेत्रात हे काम भारतीय नौदल आणि भारतीय तटरक्षक दलाने केले.
परमविशिष्ट सेवा पदक, अतिविशिष्ट सेवा पदक, विशिष्ट सेवा पदक,एडीसी, फ्लॅग ऑफिसर, पश्चिमी नौदल कमांडचे कमांडिंग-इन-चीफ व्हॉईस अडमिरल अजेन्द्र बहादूर सिंग यांनी या अभूतपूर्व कामगिरीबद्दल कुमारी जिया राय आणि तिच्या पालकांचे अभिनंदन केले.
जिया राय हिने वर्ष 2022 साठीच्या प्रतिष्ठित पंतप्रधान राष्ट्रीय बाल पुरस्कारासह इतर अनेक पुरस्कार मिळविले आहेत. जगातील सर्व महासागरांमध्ये पोहोण्याचे ध्येय तिने निश्चित केले आहे. खरोखरीच ती खऱ्या अर्थाने एक क्रीडापटू आहे.
R.Aghor/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 204
पेट्रोलियम आणि नैसर्गिक वायू मंत्रालय
देशाची तेल आयात कमी करण्यासाठी आराखडा
नवी दिल्ली, 5 फेब्रुवारी 2020
देशाचे तेल आयातीवरचे अवलंबित्व कमी करण्यासाठी पेट्रोलियम आणि नैसर्गिक वायु मंत्रालय, विविध केंद्रीय मंत्रालये / राज्य सरकारे / संबंधिताच्या समन्वयाने प्रयत्न करत आहे. तेल आणि नैसर्गिक वायुचे देशांतर्गत उत्पादन वाढवणे, ऊर्जा क्षमता आणि उत्पादकता वाढवणे, जैव इंधनाला प्रोत्साहन, पर्यायी इंधनाचा वापर करुन तेल आयात कमी करण्याचे धोरण आहे.
देशात तेल आणि नैसर्गिक वायुच्या साठ्यांचा शोध आणि उत्पादन वाढवण्यासाठी सरकारने अनेक पावले उचलली आहेत. धोरण शिथिल करणे, हायड्रोकार्बन संसाधनांची पुनर्मुल्यांकन इत्यादींचा यात समावेश आहे.
केंद्र सरकारने 2009 मधे तेल आणि नैसर्गिक वायु साठ्यांचा शोध आणि परवाना धोरणात महत्वाच्या सुधारणांना मंजुरी दिली.
S.Tupe/N.Chitale/D.Rane
(Visitor Counter : 84